EkBass/fiwiki-20250220-pages-articles huggingface dataset:
Rocktieto

Rocktieto on Jake Nymanin tekemä kolmiosainen tietokirjasarja, jonka kaksi ensimmäistä osaa ilmestyivät vuonna 1979 ja kolmas osa vuonna 1982. Rocktieto on ensimmäinen suomenkielinen aakkosellinen hakuteos ulkomaisesta pop- ja rockmusiikista ABBAsta Zappaan. Kirjassa esitellään tärkeimpien hahmojen henkilötiedot, taiteellinen ura ja mukana on myös diskografiat. Hakusanoista löytyvät lisäksi tärkeimmät levy-yhtiöt, musiikkitermit ja tapahtumat. Tätä kirjasarjaa ennen oli suomeksi ilmestynyt vain pari-kolme popmusiikin 25-vuotista historiaa sivuavaa ja sittemmin vanhentunutta teosta. ==Rocktieto 1== Rocktieto 1 sisältää hakusanat välillä A–E. Se on myös kuudes Soundi- kirja. Kirjan on kustantanut Lehtijussi Oy ja se on painettu ko. kustantamon kirjapainossa Pirkkalassa vuonna 1979 (ISBN 951-9204-00-8). Kannen on suunnitellut J. Auersalo ja takakannen esittelytekstin on tehnyt Pekka Gronow. Jake Nymanin alkusanat on päivätty Helsingissä 10. tammikuuta 1979. Kirjassa on 200 sivua ja 52 kuvaa. Osan diskografiat perustuvat vuoden 1978 marraskuun tilanteeseen. ==Rocktieto 2== Rocktieto 2 sisältää hakusanat välillä F–M. Kirjan on kustantanut ensimmäisen osan tavoin Lehtijussi Oy ja se on painettu kustantamon kirjapainossa Pirkkalassa vuonna 1979 (ISBN 951-639-000-5). Kannen on suunnitellut J. Auersalo ja takakannen esittelytekstin on tehnyt Markku Tuuli. Kirjassa on 256 sivua. ==Rocktieto 3== Rocktieto 3 sisältää hakusanat välillä N–Z. Se on myös kuudestoista Soundi-kirja. Kirjan on kustantanut Fanzine Oy ja se on painettu Lehtijussi Oy:n kirjapainossa Pirkkalassa vuonna 1982 (ISBN 951-99372-4-2). Kirjassa on 344 sivua ja 71 kuvaa. Kannen on suunnitellut J. Auersalo ja takakannen esittelytekstit ovat Jorma Tuomiselta ja Leo Eläimeltä. Jake Nymanin alkusanat on päivätty Espoossa 9. marraskuuta 1981. Niissä hän toteaa, että rockmusiikki on uuden aallon myötä muuttunut paljon siitä, kun hän aloitti Rocktieto-sarjan kirjoittamisen syksyllä 1978. Niinpä hän kirjoittaisi tällaisen sarjan nyt eri lähtökohdista ja toivottaa uudet historiikit tervetulleiksi. Lopuksi hän siteeraa Martin Mullin aforismia: "Musiikista kirjoittaminen on vähän samaa, kuin jos yrittäisi kuvata arkkitehtuuria tanssimalla". Nyman kiittää seuraavia henkilöitä, joilta on saanut arvokasta apua kirjoitustyössä: Ritva Karhula, Leena Virtanen, Matti Kanerva, Pekka Säilä, Hobo Puhakka, Maija Närhi, Jari Väänänen, Hasse Rautio, Jukka Haarma, Juhani Kansi. Erityiskiitokset menevät T-Roylle ja Epelle. == Lähteet == * * * Luokka:Kirjat musiikista Luokka:Suomalaiset tietokirjat Luokka:Vuoden 1979 kirjat Luokka:Vuoden 1982 kirjat
Nasser Drid

Nasser Edine Drid (}, s. 22. tammikuuta 1957 Tebessa, Ranskan Algeria) on algerialainen jalkapallovalmentaja ja entinen jalkapallomaalivahti. ==Ura== Drid pelasi lähes koko ammattilaisuransa Algeriassa edustaen muun muassa USM Bel-Abbèsia ja MC Orania, jossa hän voitti Algerian mestaruuden kaudella 1987-1988. Lisäksi Drid oli häviävänä osapuolena vuoden 1989 Afrikan Mestarien liigassa, kun Oran hävisi loppuottelussa Raja Casablancalle. Hän pelasi myös yksissä MM-kisoissa vuonna 1986, jossa Algeria jäi alkulohkoon. ==Saavutukset== *Algerian mestaruus: 1988 **Hopeaa: 1987, 1990 *Afrikan Mestarien liiga **Hopeaa: 1989 ==Lähteet== * Worldfootball Luokka:Algerialaiset jalkapallomaalivahdit Luokka:Algerialaiset jalkapallovalmentajat Luokka:Vuonna 1957 syntyneet Luokka:Elävät henkilöt
ECom

GS1 EANCOM® on GS1:n yleisnimi UN/EDIFACT – standardiin perustuvista EDI – sanomista. Näissä soveltamisohjeissa on otettu mukaan vain sellaiset elementit, jotka täyttävät liiketoiminnan sanomien perustarpeet ja sanomarakenteen kautta määrittyvät pakollisuusvaatimukset. GS1 EANCOM® kuvauksissa ovat keskeisesti mukana GS1:n yksilöinnin avaimet kauppanimikkeille (GTIN), logistisille yksiköille (SSCC) ja osapuolille (GLN). Ratkaisu perustuu käytäntöön, jossa fyysisen tavaravirran tunnisteet ja automaattiluentaiset merkinnät löytävät vastineensa sähköisistä sanomista. Suomalaiset UN/EDIFACT – taustaiset sanomasuositukset mahdollistavat myös GS1 EANCOM-sanomien muodostamisen käyttämällä GS1:n avaimia tunnisteina. Suomalaisista suosituksista löytyy tietoa Tieke:n verkottajapalvelusta. == Aiheesta muualla == * EPCglobal Luokka:Standardit
Hämeenlinnan Paukku

Hämeenlinnan Paukku on vuonna 1961 perustettu hämeenlinnalainen pesäpalloseura. Seuran kotikenttä oli ennen Hämeensaaren pesäpallokenttä. Kaudeksi 2017 valmistui Pullerin pesäpallokenttä. Paukun naisten edustusjoukkue pelasi vuoteen 2003 asti Superpesiksessä, ja sen jälkeen vuoroin Ykköspesiksessä ja Suomensarjassa. Vuonna 2017 Paukku ja Janakkalan Jana tekivät sopimuksen, joka siirsi alueen naisten ja tyttöjen kilpailutoiminnan Janalle, ja miesten ja poikien toiminnan Paukulle. Vuonna 2021 Paukun miehet pelaavat yhteisjoukkueella Lammin Lujan kanssa, ja edustusjoukkue pelaa Lujan nimen alla Suomensarjaa. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-tytöt B-tytöt C-tytöt D-pojat C-tytöt D-pojat D-tytöt E-tytöt D-tytöt E-tytöt F-tytöt Yhteensä: Yhteensä: Yhteensä: 7 * Yhteisjoukkue Jokioisten Koetuksen kanssa. == Palkinnot ja huomionosoitukset == === Palkitut === Vuoden tulokas: * Silja Rehunen (2003) Naisten Itä-Länsi-valinnat: * Ritva Järvi (1966) * Riitta Kujala (1970) * Sanna Musto (2003) == Lähteet == == Aiheesta muualla == * Hämeenlinnan Paukun kotisivut Luokka:Hämeenlinnalaiset urheiluseurat Luokka:Pesäpalloseurat Luokka:Vuonna 1961 perustetut urheiluseurat
Kamyšlov

Kamyšlov () on kaupunki Sverdlovskin alueella Venäjällä. Se sijaitsee Obin sivujoen Pyšman varrella 136 kilometriä Jekaterinburgista itään. Kaupunki on Kamyšlovin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Kamyšlovin kautta kulkee Jekaterinburgin ja Tjumenin välinen rautatie ja maantie. Asukkaita on 28 400 henkeä (vuonna 2009). Vuonna 1668 paikalle perustettiin linnoitus, jonka kautta kulki 1700-luvun puolivälissä rakennettu Siperian maantie. Vuonna 1781 Kamyšlovista tuli kaupunki ja Permin kuvernementtiin kuuluneen kihlakunnan keskus. 1800-luvun loppuun mennessä siitä kehittyi huomattava kauppakaupunki. Nykyään Kamyšlovissa on mm. sähköteknistä, rakennustarvike- ja konepajateollisuutta. Nähtävyyksiin kuuluvat 1800–1900-luvun vaihteessa rakennetut julkiset rakennukset, Pokrovan katedraali ja kotiseutumuseo. Kaupungin lähistöllä sijaitsee Obuhovon kylpylä. ==Lähteet== ==Aiheesta muualla== * Kamyšlovin kaupungin sivusto Luokka:Sverdlovskin alueen kaupungit
Fathi Chebal

Fathi Chebal (s. 19. elokuuta 1956 Lyon, Ranska) on ranskalais-algerialainen jalkapallovalmentaja ja entinen keskikenttäpelaaja, joka pelasi suurimman osan urastaan kotimaassaan Ranskassa. Hän pelasi myös yhden kauden Saudi-Arabiassa. Chebal kuului vuoden 1986 Algerian MM-kisajoukkueeseen. ==Lähteet== * Worldfootball Luokka:Algerialaiset jalkapalloilijat Luokka:Algerialaiset jalkapallovalmentajat Luokka:Vuonna 1956 syntyneet Luokka:Elävät henkilöt
GDSN

GS1 GDSN (Global Data Synchronisation Network) on yhteisnimitys toiminnalle, jolla toteutetaan automatisoitua toimitusketjun hallinnassa tarvittavien, standardipohjaisten tietojen ylläpitoa ja vaihtoa. Toiminnassa ovat mukana teollisuuden ja kaupan toimijat sekä heille palveluja tuottavat GS1 – sertifioidut tietopankit. Kauppatapahtumissa tulee jokaisella toimijalla olla yhtenäinen ymmärrys viidestä asiasta: Kuka olet Missä olet ja toimit Mikä on kaupan kohde Missä markkinassa toimit Ketkä ovat kumppaneitasi Näiden asioiden kuvaamisen ja hallinnan ytimessä ovat GS1:n avaimista GTIN – tuotenumerot GLN – osapuolitunnisteet GPC – tuoteluokittelu == Aiheesta muualla == GS1 Global:GDSN Luokka:Logistiikka
Walk Among Us

Walk Among Us on yhdysvaltalaisen horror punk-yhtye Misfitsin ensimmäinen virallinen studioalbumi, joka julkaistiin maaliskuussa 1982. Albumin kappaleita ovat mm. "Vampira", "I Turned into a Martian", "Skulls", "Astro Zombies". == Kappaleet == Kaikki kappaleet on sanoittanut ja säveltänyt Glenn Danzig. # # # # # # # # # # # # # == Kokoonpano == * Glenn Danzig – laulu * Doyle – kitara, taustalaulu * Jerry Only – bassokitara, taustalaulu * Arthur Googy – rummut == Arviot == * Allmusic: Allmusic review == Aiheesta muualla == * Walk Among Us discogs.com -sivustolla == Lähteet == Luokka:Vuoden 1982 esikoisalbumit Luokka:Misfitsin albumit
Erityisliikunta

Erityisryhmien liikunnalla (erityisliikunta, soveltava liikunta) tarkoitetaan sellaisten henkilöiden liikuntaa, joilla on vamman, sairauden tai muun toimintakyvyn heikentymisen tai sosiaalisen tilanteen vuoksi vaikea osallistua yleisesti tarjolla olevaan liikuntaan ja joiden liikunta vaatii soveltamista ja erityisosaamista. Erityisryhmien liikunnan määritelmä tarkoittaa erityisesti vammaisia, pitkäaikaissairaita sekä yli 65-vuotiaita henkilöitä. Osa iäkkäistä henkilöistä on varsin toimintakykyisiä, joten heidän kohdallaan erityisryhmiin lasketaan kuuluvaksi ne henkilöt, joiden toimintakyky on selvästi heikentynyt iän, vamman tai pitkäaikaissairauden takia. Näin ollen ikä sinänsä ei ole peruste liikunnalliselle erityispalvelulle.Erityisryhmien liikunta 2000 -toimikunnan mietintö (1996). Opetusministeriö. Helsinki. Erityisliikunnassa korostuvat terveyteen ja toimintakykyyn vaikuttavat tekijät. Kullakin erityisryhmällä on jokin tietty osa-alue, johon erityisliikunnalla pyritään vaikuttamaan. Erityisliikunta on suurimmalta osin kuntoutusta tai kuntouttavaa liikuntaa. Muita erityisliikunnan toimintamuotoja ovat erityisliikuntakasvatus, kunto- ja virkistysliikunta, kilpa- tulos-, sekä huippu-urheilu. ==Lähteet== ==Aiheesta muualla== * http://www.valineet.fi/ * http://www.erityisliikunta.fi * http://www.soveli.fi * http://www.paralympia.fi * http://www.vammaisurheilu.fi * http://www.voimaavanhuuteen.fi * http://www.välineet.fi Luokka:Liikunta Luokka:Terveys
Jevhenija Snihur

Jevhenija Snihur (, s. 7. maaliskuuta 1984 Kiovan alue) on ukrainalainen pika- aitajuoksija. Hän karsiutui Osakan MM-kilpailuissa 2007 100 metrin aitojen alkuerissä. Valencian sisäratojen MM-kilpailuissa 2008 hän oli 60 metrin aitojen kuudes ajalla 8,12 s. Pekingin olympialaisissa 2008 hän karsiutui 100 metrin aitojen alkuerissä, ja samoin kävi 60 metrin aitojen alkuerissä Dohan sisäratojen MM-kilpailuissa 2010. Barcelonan EM-kilpailuissa 2010 hän oli 100 metrin aitojen viides ajalla 12,92. Hänen 100 metrin aitojen ennätyksensä on 12,81 s, jonka hän juoksi Annecyssa 22. kesäkuuta 2008. 60 metrin aidat hän on juossut aikaan 8,06 s Valenciassa 8. maaliskuuta 2008. ==Lähteet== Luokka:Ukrainalaiset pika-aitajuoksijat Luokka:Vuonna 1984 syntyneet Luokka:Elävät henkilöt
Abdallah Liegeon

Abdallah Liegeon (s. 10. joulukuuta 1957 Oran) on algerialais-ranskalainen entinen jalkapalloilija, joka pelasi koko uransa Ranskassa. Hän edusti myös Algeriaa vuoden 1986 MM-kisoissa. Hän oli pelipaikaltaan puolustaja. ==Ura== Liegeon aloitti jalkapalloilun 14-vuotiaana Lons-le-Saunierin junioreissa, josta hän siirtyi ammattilaiseksi Besançoniin kaudella 1976-1977. Hyvien otteiden myötä AS Monaco kiinnostui puolustajasta ja hankki hänet joukkueeseensa kaudella 1981–1982. Liegeonin siirto osoittautui menestyksekkääksi, kun hän juhli ensimmäisen kauden päätteeksi Ranskan mestaruutta. Liegeon saavutti myös Coppa delle Alpin voitot vuosina 1983 ja 1984. Menestys sai jatkoa, kun Monaco voitti Ranskan cupin vuonna 1985. Viimeinen kausi Monacossa jäi rikkonaiseksi hänen pelattuaan vain kahdeksan ottelua. Liegeon päätti vaihtaa seuraa ja siirtyi vuonna 1987 RC Strasbourgiin, jossa hän vietti kaksi kautta ennen uransa päättämistä. ===Saavutukset=== * Ranskan mestaruus: 1982 * Coppa delle Alpi: 1983, 1984 * Ranskan supercup: 1984 * Ranskan cup: 1985 ==Yksityiselämä== Abdullah syntyi Algeriassa ja asui veljensä Taharin ja äitinsä kanssa kolmestaan vanhempiensa erottua. Heidän äitinsä meni uudelleen naimisiin ranskalaisen Maurice Liegeonin kanssa, joka kääntyi Islamin uskoon. Perhe muutti sittemmin Ranskaan, jossa Abdullah ja hänen veljensä Tahar saivat käyttöönsä isänsä sukunimen, jolla heidän äitinsä halusi suojella lapsiaan rasismilta. Heidän isäpuolensa ei kuitenkaan enää hyväksynyt islamin uskoaan ja perhe erosi Maurice Liegonin kärsittyä alkokoholiongelmista. Abdullah vietti osan nuoruudestaan sijaisperheessä. ==Lähteet== * Worldfootball * National Football Teams Luokka:Algerialaiset jalkapalloilijat Luokka:Vuonna 1957 syntyneet Luokka:Elävät henkilöt
Mkv

MKV voi tarkoittaa seuraavia asioita: *Matroska, avoimen lähdekoodin säiliömuoto *Maarian Kisa-Veikot
Ibroxin metroasema

Ibrox on Glasgow'n metron asema Ibroxin kaupunginosassa lähellä Clyde-joen rantaa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla. Vuoteen 1977 asti asema tunnettiin nimellä Copland Road. Ibroxin aseman vieressä on Rangers FC:n Ibrox Stadium, minkä vuoksi asema on ottelupäivinä hyvin ruuhkainen. Muutoin asema ei kuitenkaan ole kovin vilkas. Ibrox on myös Cessnockin ohella lähinnä Glasgow Science Centreä sijaitseva asema. == Lähteet == Luokka:Glasgow’n metroasemat
NHL (lehti)

NHL eli Normihomolehti oli keväällä 2010 perustettu riippumaton ilmaisjakelulehti, jota jaettiin Helsingissä, Tampereella ja Turussa. Mainosrahoitteisen NHL:n painos oli 25 000 kappaletta, ja sen ensimmäinen numero ilmestyi 10. kesäkuuta 2010. Lehteä kustansi Voima Kustannus Oy. NHL:n vastaava päätoimittaja oli toimittaja-ohjaaja Maria Seppälä.Yle,uutiset Normihomolehti sai valtionavustusta 10 000 euroa vuonna 2013. Lehti lakkautettiin erillisenä julkaisuna kesällä 2014, mutta NHL:n juttujen julkaisemista jatketaan saman kustantamon Voima-lehdessä. == Lähteet == == Aiheesta muualla == * NHL:n verkkosivut vuonna 2013 Wayback Machinessa * Tuomas Rantanen: Normihomoileva Voima . Voima 3/2011. Luokka:Suomalaiset ilmaisjakelulehdet Luokka:Suomalaiset kulttuurilehdet Luokka:Seksuaali- ja sukupuolivähemmistöjen lehdet Luokka:Lakkautetut seksuaali- ja sukupuolivähemmistöjen lehdet
Max Martin

Karl Martin Sandberg (s. 26. helmikuuta 1971 Tukholma, Ruotsi), tunnetaan julkisuudessa nimellä Max Martin, on ruotsalainen musiikin tuottaja ja lauluntekijä. Läpimurron lauluntekijänä Martin teki 1990-luvun lopulla, kun hän kirjoitti hittikappaleita muun muassa Backstreet Boysille, Britney Spearsille, ’N Syncille ja Pinkille. Vuonna 2015 Martin voitti yhdysvaltalaisen tekijänoikeusjärjestön ASCAP:n vuoden lauluntekijän palkinnon viidennen kerran peräkkäin ja kahdeksannen kerran kaikkiaan. Hän on nyt tasasijalla palkintojen määrässä lauluntekijä- ja tuottajakaksikon Jimmy Jam ja Terry Lewisin kanssa. Martin on kirjoittanut tai ollut mukana kirjoittamassa kahtakymmentä Billboard Hot 100 -singlelistan ensimmäiselle sijalle noussutta hittiä, joita ovat muun muassa Britney Spearsin ”…Baby One More Time” ja ”Hold It Against Me”, Katy Perryn ”I Kissed a Girl” ja ”Roar”, Pinkin ”So What” sekä Taylor Swiftin ”Shake It Off”. Martin on kolmantena lauluntekijöistä, joilla on eniten listaykkösiä; hänen edellään ovat vain Paul McCartney (32) ja John Lennon (26). Martin on myös tuottanut 18 Yhdysvaltain ykkössingleä; tuottajista vain The Beatlesin tuottaja George Martin on hänen edellään 23 listaykkösellään. Martin on myös kirjoittanut Britney Spearsille muun muassa kappaleet ”(You Drive Me) Crazy”, ”Oops!… I Did It Again”, ”Stronger”, ”I’m Not a Girl, Not Yet a Woman”, ”If U Seek Amy” ja ”3”. Martin on tuottanut kanadalaisen r'n'b laulajan, The Weekndin kappaleita. Hänen käsialaansa ovat muun muassa "Can't Feel My Face", "In The Night" sekä "Earned It". Martin on tuottanut Ariana Granden kappaleen ”No Tears Left To Cry” vuodelta 2018.https://www.theguardian.com/music/2018/apr/20/ariana-grande-no- tears-left-to-cry-review == Lähteet == Luokka:Ruotsalaiset musiikkituottajat Luokka:Vuonna 1971 syntyneet Luokka:Elävät henkilöt
Anastasija Rabtšenjuk

Anastasija Rabtšenjuk (, s. 14. syyskuuta 1983) on ukrainalainen 400 metrin aitajuoksija. Hän oli kahdeksas Göteborgin EM-kilpailuissa 2006 ajalla 55,74 s, mutta karsiutui alkuerissä Osakan MM-kilpailuissa 2007. Pekingin olympialaisissa 2008 hän oli neljäs ajalla 53,96 s, ja Berliinin MM- kilpailuissa 2009 seitsemäs ajalla 54,78 s. Barcelonan EM-kilpailuissa 2010 hän karsiutui alkuerissä. Seuraavan vuoden Daegun MM-kilpailuissa hän sijoittui viidenneksi ajalla 54,18 s. Hänen ennätyksensä on 53,96 s, jonka hän juoksi Pekingissä 20. elokuuta 2008. Sileän 400 metriä hän on juossut ulkoradoilla aikaan 52,64 s Kiovassa 21. heinäkuuta 2006 ja sisäradoilla aikaan 53,28 s Sumyssa 23. helmikuuta 2008. ==Lähteet== Luokka:Ukrainalaiset 400 metrin aitajuoksijat Luokka:Vuonna 1983 syntyneet Luokka:Elävät henkilöt
Krasnooktjabrskin piiri

Krasnooktjabrskin piiri (; tataariksi Кызыл Октябрь районы, Qızıl Oktəber rayonı; suomeksi ”Punaisen lokakuun piiri”) on kunnallinen itsehallintoalue Nižni Novgorodin alueella Venäjällä. Vuonna 1929 perustetun piirin pinta-ala on 886,2 neliökilometriä. Asukkaita on 12 800 henkeä (vuonna 2010). == Sijainti == Krasnooktjabrskin piiri sijaitsee Nižni Novgorodin alueen kaakkoisosassa. Se rajoittuu lounaassa Bolšoje Boldinon, lännessä Gaginon, pohjoisessa Sergatšin, koillisessa Pylnan ja kaakossa Setšenovon piireihin sekä etelässä Mordvan tasavaltaan. Piiriin kuuluu 12 maalaiskuntaa: Bolšoje Rybuškino, Jendovištši, Ketšasovo, Kljutšištši, Maresjevo, Medjany, Pošatovo, Salgan, Sarga, Semjonovka, Tšembilei ja Urazovka. Hallinnollinen keskus on Urazovkan kylä, josta on 175 kilometriä alueen pääkaupunkiin Nižni Novgorodiin. Asutuskeskuksia on yhteensä 41. == Väestö == Piirin väestöstä suuri osa on tataareja. Heidän lisäkseen piirissä asuu mm. venäläisiä ja mordvalaisia. Tärkein uskonto on islam. Moskeijoita on 21 ja kirkkoja yksi. Pääelinkeino on maanviljely. Piirissä toimii 21 maatalousyritystä ja 49 yksityisviljelijää. Lisäksi on pienimuotoista elintarviketeollisuutta ja kalankasvatuslaitos. Piirissä on 12 lastentarhaa, 18 koulua, 29 kerhotaloa ja piirisairaala. Paikallislehtenä ilmestyy Selskije vesti (”Maaseudun sanomat”). Nähtävyyksiin kuuluu Medjanyn kylään vuosina 1992–1994 rakennettu erikoinen moskeija, jonka yhteydessä toimii Nižni Novgorodin seudun tataareista kertova museo. ==Lähteet== == Aiheesta muualla == Luokka:Nižni Novgorodin alueen piirit
Barney-karhu ja Benny-aasi

Barney-karhu ja Benny-aasi (engl. Barney Bear and Benny Burro) ovat yhdysvaltalaisia sarjakuva- ja piirroselokuvahahmoja. == Filmit == Barney- karhu-hahmon keksi vuonna 1939 animaattori Rudolf Ising MGM Cartoon Studios -yhtiöstä. Ensimmäinen Barney- filmi "The Bear that Couldn't Sleep" ilmestyi heinäkuussa 1939. Ising lähti yhtiön palveluksesta 1943, jonka jälkeen filmejä ohjasivat George Gordon, Preston Blair, Michael Lah ja Dick Lundy. Barney- piirrosfilmien teko lopetettiin 1954. Filmejä tehtiin yhteensä 26. Benny-aasi oli mukana näistä vain yhdessä, "Little Gravel Voice" vuonna 1942 eikä hänen nimeään mainittu filmissä. == Sarjakuvat == Dell-yhtiö alkoi vuonna 1942 julkaista sarjakuvalehteä Our Gang, jonka sarjat perustuivat MGM:n piirroselokuvahahmoihin. Alusta alkaen lehdessä oli Barney-karhu-sarjakuvia, joita kahden ensimmäisen vuoden ajan piirsi Walt Kelly. Benny-aasin ensimmäinen sarjakuvaseikkailu ilmestyi marraskuussa 1943, ja sen piirsi Carl Barks. Toukokuussa 1944 alkoi Barks piirtää Benny-aasi-sarjoja. Benny-aasi tuli mukaan samaan sarjakuvaan Barneyn kanssa, ja tästä lähtien sarjakuvan nimi oli "Barney Bear and Benny Burro". Barks piirsi lehteen yhteensä 29 näiden hahmojen sarjakuvatarinaa, kolme Benny-sarjakuvaa ja 26 sarjakuvaa, joissa olivat sekä karhu että aasi. Viimeinen ilmestyi heinäkuussa 1947. Sarjakuva jatkui lehdessä muiden piirtämänä 1950-luvulle saakka. == Sarjakuvat Suomessa == Tom ja Jerry -lehdessä julkaistiin Barksin (ja muidenkin) piirtämiä Barney-karhu ja Benny-aasi -sarjoja vuosina 1983-1985 sekä uusintoina 1990-luvulla. Suomessa Barney ja Benny ovat tunnettu myös nimellä Nalle Karhunen ja Julle Jukuri. 1990-luvun alussa ilmestyi kaksi Barney-karhu ja Benny-aasi -albumia. == Sarjakuvien uusintapainoksia muissa maissa == Englanniksi Barksin piirtämiä Benny- ja Barney-sarjoja on julkaistu uusintoina harvoin. Vuonna 1979 ilmestyi mustavalkoinen Barks Bear Book, johon oli koottu kaikki Barksin piirtämät ei-Disney-sarjakuvat. Yhdysvaltalaisessa Tom & Jerry -lehdessä julkaistiin 1990-luvulla muutamia k.o. sarjoista värillisinä Vuonna 2010 ilmestyi Ruotsissa kirja Bruno Björn och hans vänner, jossa kaikki Barksin Barney- ja Benny-sarjat julkaistiin värillisinä. Mukana on myös kaksi Lurppa-tarinaa sekä Barksin ainoa Putte Possu-sarjakuva. == Suomennetut albumit == * * Luokka:Animaatiohahmot Luokka:Sarjakuvahahmot Luokka:Yhdysvaltalainen sarjakuva Luokka:Strippisarjakuva
Penismurtuma

Penismurtuma tarkoittaa siittimen paisuvaiskudosta ympäröivän valkokalvon (tunica albuginea) repeytymistä. Penismurtuman yleisin syy on usein peniksen osuma esimerkiksi naisen häpyluuhun yhdynnän aikana. Penismurtuma saattaa olla myös seuraus aggressiivisesta itsetyydytyksestä. Murtuessaan penis taittuu ja sen paisuvainen repeää. Penismurtuman yleisimpiä tuntomerkkejä ovat murtuessa kuuluva napsahdus, kipu, turvotus, mustelmat ja peniksen käyristyminen. Penismurtuma hoidetaan leikkauksella. Toimenpiteessä poistetaan veri ja ommellaan revennyt valkokalvo. Ennuste on leikkaushoidossa hyvä, sillä noin yhdeksän kymmenestä paranee hyvin ja he pystyvät saamaan erektion jatkossakin. == Lähteet == Luokka:Seksuaaliterveys Luokka:Uroksen sukupuolielimistön sairaudet
Kim Myong-gil

Kim Myong-gil (s. 16. lokakuuta 1984 Pjongjang) on pohjoiskorealainen jalkapalloilija, pelipaikaltaan maalivahti. Hän edustaa Amrokgang-joukkuetta, jossa hän on pelannut vuodesta 2004 lähtien. Kim on pelannut yksitoista ottelua Pohjois-Korean maajoukkueessa ja on joukkueen mukana myös MM- kilpailuissa 2010. == Lähteet == * Kimin profiili national-football-teams.com- sivustolla Luokka:Pohjoiskorealaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Vihaposti

Vihaposti on sähköisesti tai perinteisesti postitettua häirintää. Vihaposti voi koostua vastaanottajan herjaamisesta tai uhkailusta. Yleensä kirjeiden kieli on poikkeuksellisen röyhkeää. Vastaanottaja voi saada halveksivia kommentteja liittyen yksilön etnisyyteen, seksuaalisuuteen, uskontoon, älykkyyteen, poliittiseen ideologiaan, etiikkaan tai ulkonäköön. Yleensä vihaposti sisältää hävyttömyyksiä tai voi olla vain negatiivissävyinen paheksuva viesti. Lehdissä ja internetissä on kerrottu tapauksista, joissa vihaposti on johtanut väkivaltaan. == Katso myös == * Pelottelu * Kiusaaminen Luokka:Aggressio Luokka:Postiliikenne
Päiväntasaajan Guinean naisten jalkapallomaajoukkue

Päiväntasaajan Guinean naisten jalkapallomaajoukkue on joukkue, joka edustaa Päiväntasaajan Guineaa naisten jalkapallon kansainvälisissä otteluissa. Joukkuetta hallinoi maan jalkapalloliitto FEGUIFUT ja valmentaa norsunluurannikkolainen Clémentine Touré. Päiväntasaajan Guinea pelaa kotiottelunsa punaisessa asussa ja vierasottelunsa valkoisissa. Joukkueen paras saavutus on Afrikan-mestaruus vuodelta 2008. Tuolloin siitä tuli kisahistorian ensimmäinen joukkue, joka pystyi voittamaan Nigerian. Joukkue selviytyi ensimmäisiin arvokisoihin vuonna 2011, kun se selvitti tiensä jalkapallon MM-kisoihin. Tähän joukkue ylsi kun se voitti vuoden 2010 Afrikan mestaruusturnauksen välierissä Etelä-Afrikan jatkoajan jälkeen maalein 3-1. Saksan MM-kisoissa 2011 Päiväntasaajan Guinea hävisi kaikki kolme otteluaan eikä selviytynyt alkulohkosta jatkoon. Norjalle se hävisi maalein 0–1, Australialle 2–3 ja Brasilialle 0–3. Joukkueen ainoat maalit teki kapteeni Genoveva Añonma.Päiväntasaajan Guinea MM-kisoissa 2011 == Katso myös == * Päiväntasaajan Guinean jalkapallomaajoukkue == Lähteet == Luokka:Naisten jalkapallomaajoukkueet Naisten jalkapallomaajoukkue
Paras elokuva (MTV Movie Awards)

Alapuolella näkyy vuodesta 1992 lähtien MTV Movie Awards -palkintogaalan voittajat sekä ehdokkaat kategoriassa Paras elokuva. Vuosi Voittaja Ehdokkaat 1992 Terminator 2 – Tuomion päivä Tulimyrsky Boyz n the Hood – kulman kundit JFK – avoin tapaus Robin Hood – varkaiden ruhtinas 1993 Kunnian miehiä Aladdin Basic Instinct – vaiston varassa Bodyguard Malcolm X 1994 Väkivallan kierre Takaa-ajettu Jurassic Park Philadelphia Schindlerin lista 1995 Pulp Fiction – Tarinoita väkivallasta Crow Forrest Gump Veren vangit Speed – Kuoleman kyydissä 1996 Seitsemän Apollo 13 Braveheart – taipumaton Clueless Levottomat sielut 1997 Scream Independence Day – Maailmojen sota Jerry Maguire – elämä on peliä The Rock – paluu helvettiin William Shakespearen Romeo ja Julia 1998 Titanic Austin Powers – kumma jätkä Face/Off – kahdet kasvot Will Hunting Men in Black – miehet mustissa 1999 Sekaisin Marista Armageddon Pelastakaa sotamies Ryan Rakastunut Shakespeare Truman Show 2000 Matrix American Beauty American Pie Austin Powers – agentti joka tuuppasi minua Kuudes aisti 2001 Gladiator Hiipivä tiikeri, piilotettu lohikäärme Erin Brockovich Hannibal X-Men 2002 Taru sormusten herrasta: Sormuksen ritarit Isku Mogadishuun Hurjapäät Blondin kosto Shrek 2003 Taru sormusten herrasta: Kaksi tornia Barbershop 8 Mile Ring Spider-Man – Hämähäkkimies 2004 Taru sormusten herrasta: Kuninkaan paluu Nemoa etsimässä Aina eka kerta Pirates of the Caribbean: Mustan helmen kirous X-Men 2 2005 Dynamiitti Napoleon Kill Bill Vol. 2 Ihmeperhe Ray Spider-Man 2 – Hämähäkkimies 2 2006 Kuokkavieraat 40 v. ja neitsyt Batman Begins King Kong Sin City 2007 Pirates of the Caribbean: Kuolleen miehen kirstu 300 Hokkarihemmot Borat Little Miss Sunshine 2008 Transformers I Am Legend Juno National Treasure: Salaisuuksien kirja Pirates of the Caribbean: Maailman laidalla Superbad 2009 Twilight – Houkutus Yön ritari High School Musical 3: Senior Year Iron Man Slummien miljonääri 2010 Twilight – Uusikuu Liisa Ihmemaassa Avatar Kauhea kankkunen Harry Potter ja puoliverinen prinssi Luokka:MTV Movie Awards
Thunder and Lightning (kappale)

Thunder and Lightning (, ) on bosniahertsegovinalaisen Vukašin Brajićin Eurovision laulukilpailussa 2010 laulama kappale. Se päätyi semifinaalissa 8. sijalle 59 pisteellä, joten se pääsi finaaliin. Finaalissa se päätyi 17. sijalle 51 pisteellä. Kappaleen kesto on 2 minuuttia 59 sekuntia. == Lähteet == Luokka:Vuoden 2010 euroviisuedustuskappaleet Luokka:Bosnia ja Hertsegovinan euroviisuedustuskappaleet
Heather Langenkamp

right|thumb|Heather Langenkamp vuonna 2008.Heather Langenkamp (s. 17. heinäkuuta 1964 Tulsa, Oklahoma, Yhdysvallat) on yhdysvaltalainen näyttelijä. Hänet tunnetaan parhaiten Nancy Thompsonin roolistaan Painajainen Elm Streetillä -elokuvista. Hänen ensimmäinen roolinsa oli elokuvassa Outsiders – kolmen jengi vuonna 1983, joskin hän oli sivuroolissa ja hänen kohtauksensa oli poistettu elokuvasta. Hänen ensimmäinen pääosansa oli elokuvassa Nickel Mountain vuonna 1984. Lisäksi hän on esiintynyt mm. elokuvissa Suburban Beat (TV-elokuva) sekä lukuisissa TV-sarjoissa. ==Lähteet== * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Carlos Fernandes (maalivahti)

Carlos Alberto Fernandes eli Carlos (s. 8. joulukuuta 1979 Kinshasa, Zaire) on portugalilais-angolalainen jalkapallomaalivahti. Hän edustaa Turkin Superliigassa pelaavaa Bucasporia. ==Maajoukkueura== Carlos on edustanut Angolan maajoukkuetta vuodesta 2009 lähtien yhteensä 9 ottelun verran. Hän pelasi ensimmäiset arvokisansa vuoden 2010 Afrikan kisoissa, jossa Angola selvisi puolivälieriin. ==Lähteet== *National Football Teams Luokka:Angolalaiset jalkapallomaalivahdit Luokka:Portugalilaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Francisco Javier Rodríguez

Francisco Javier "Maza" Rodríguez Pinedo (s. 10. lokakuuta 1981 Mazatlán, Meksiko) on meksikolainen jalkapalloilija, pelipaikaltaan keskuspuolustaja. Hän edusti Euroopassa pelatessaan alankomaalaista PSV Eindhovenia ja saksalaista VfB Stuttgartia. Hän pelasi Meksikon maajoukkueessa 108 ottelua ja teki niissä yhden maalin vuosina 2004–2015. == Ura == Rodríguez aloitti ammattilaisuransa Guadalajarasta, jossa hän pelasi ensimmäisen ottelunsa vuonna 2002. Hän oli Meksikon maajoukkueen mukana vuoden 2004 kesäolympialaisissa. Joukkue sijoittui kolmanneksi lohkossaan. Hän sai 2. huhtikuuta 2006 kutsun maajoukkueen päävalmentajalta Ricardo Lavolpelta vuoden 2006 MM-kilpailuihin. Hän pelasi kilpailuissa yhdessä alkulohko-ottelussa, Portugalia vastaan. Vuoden 2006 syyskaudella (Apertura) hänen seurajoukkueensa voitti historiansa 11:nnen pääsarjamestaruuden. 9\. toukokuuta 2009 Rodríguez siirtyi 1,8 miljoonan dollarin siirtokorvauksella PSV Eindhoveniin ja teki joukkueen kanssa kolmivuotisen sopimuksen. Hän aloitti ensimmäisen kautensa pääosin penkiltä. Ensimmäisen maalinsa joukkueessa hän teki 28. marraskuuta 2008 ottelussa Heracles Almeloa vastaan. Seuraavalla kaudella 2009–2010 hän onnistui vakiinnuttamaan pelipaikkansa avauskokoonpanossa ja pelasi sarjaotteluiden lisäksi myös Eurooppa-liigan otteluita. == Lähteet == == Aiheesta muualla == * Esittely Esmas.com-sivustolla Luokka:Meksikolaiset jalkapalloilijat Luokka:Vuonna 1981 syntyneet Luokka:Elävät henkilöt
KVM-kytkin

KVM-kytkin () on lisälaite, joka mahdollistaa usean tietokoneen hallinnan yhden näppäimistön, näytön ja hiiren avulla. Osa KVM-kytkimistä pystyy jakamaan myös USB-laitteita ja kaiuttimia usealle koneelle. Jotkut KVM- kytkimet toimivat käänteisesti, eli niiden avulla yksi tietokone voidaan liittää useaan näyttöön, näppäimistöön ja hiireen. Luokka:Tietokonetekniikka
Tetjana Petljuk

Tetjana Petljuk (, s. 22. helmikuuta 1982) on ukrainalainen keskipitkän matkan juoksija, joka on erikoistunut 800 metrille. Hän karsiutui alkuerissä Birminghamin sisäratojen MM-kilpailuissa 2003. Vuonna 2004 hän karsiutui välierissä sekä Budapestin sisäratojen MM-kilpailuissa että Ateenan olympialaisissa. Hän karsiutui välierissä myös Madridin sisäratojen EM- kilpailuissa 2005, Helsingin MM-kilpailuissa 2005 ja Moskovan sisäratojen MM- kilpailuissa 2006, kunnes pääsi loppukilpailuun Göteborgin EM-kilpailuissa 2006 sijoittuen neljänneksi ajalla 1.58,65. Vuonna 2007 hän voitti hopeaa Birminghamin sisäratojen EM-kilpailuissa ajalla 1.59,84, mutta karsiutui välierissä Osakan MM-kilpailuissa. Seuraavana vuonna hän voitti jälleen hopeaa, tällä kertaa Valencian sisäratojen MM-kilpailuissa ajalla 2.02,66, mutta karsiutui välierissä Pekingin olympialaisissa. Vuonna 2009 hän oli kuudes Torinon sisäratojen EM-kilpailuissa ajalla 2.03,77, mutta karsiutui jälleen kerran välierissä Berliinin MM-kilpailuissa. Hän karsiutui välierissä myös Pariisin sisäratojen EM-kilpailuissa 2011. Saman vuoden Daegun MM- kilpailuissa hän ei päässyt alkuerissä maaliin asti loukattuaan jalkansa. Helsingin EM-kilpailuissa 2012 hän karsiutui 800 metrin alkuerissä. Petljukin biologisen passin arvojen todettiin helmikuussa 2013 olevan epätavallisissa lukemissa. Hänen tuloksensa hylättiin 18. elokuuta 2009 alkaen ja hän sai kilpailukieltoa aina 19. helmikuuta 2015 saakka. Hän osallistui kilpailukieltonsa jälkeen arvokilpailuihin ensimmäisen kerran Glasgow'n EM- hallikilpailuissa 2019 karsiutuen alkuerissä. Hän on juossut 800 metriä ulkoradoilla aikaan 1.57,34 Kiovassa 15. kesäkuuta 2006 ja sisäradoilla aikaan 1.58,67 Stuttgartissa 3. helmikuuta 2007. 1 500 metriä hän on juossut vastaavasti aikoihin 4.06,51 Jaltalla 22. heinäkuuta 2009 ja 4.10,91 Sumyssa 22. helmikuuta 2008. ==Lähteet== Luokka:Ukrainalaiset keskimatkojen juoksijat Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Super Bowl I

First AFL-NFL World Championship Game (), myöhemmin nimellä Super Bowl I oli kaikkien aikojen ensimmäinen amerikkalaisen jalkapallon kahden pääsarjan, AFL:n ja NFL:n mestareiden välinen ottelu. Se käytiin 15. tammikuuta 1967 Los Angeles Memorial Coliseumilla Los Angelesissa, Kaliforniassa. Ottelussa olivat vastakkain Green Bay Packers (NFL) sekä Kansas City Chiefs (AFL). Green Bay Packers vei ottelun lopulta lukemin 35-10.http://www.packers.com/history/super_bowls_and_championships/ http://football.about.com/cs/superbowl/a/bl_superbowl1.htm Ensimmäisen Super Bowlin arvokkaimmaksi pelaajaksi valittiin Green Bay Packersin pelinrakentaja Bart Starr. Sen puoliaikashowsta vastasivat University of Arizonan ja University of Michiganin yhtyeet. Ottelu televisioitiin sekä CBS:llä että NBC:llä. Ottelun mainostauoilla näytettävän 30 sekunnin mittaisen mainoksen hinta oli tuolloin "vain" 42 000 Yhdysvaltain dollaria, kun se vuoden 2010 Super Bowlissa oli jo 2,5 - 2,8 miljoonaa dollaria. == Lähteet == Super Bowl 01 Luokka:Vuoden 1967 urheilu Super Bowl 01
Venuksen syntymä (Botticelli)

Venuksen syntymä on italialaisen renessanssimaalarin Sandro Botticellin tunnettu maalaus noin vuodelta 1485. Maalauksessa meren vaahdosta syntynyt Venus seisoo simpukankuorella juuri aalloista nousseena. Tuulen jumalat Zefyros ja Aura puhaltavat jumalattaren rantaan, jossa kevään jumalatar odottaa purppuraviitan kanssa. Vedenpinta väreilee ja tuuli saa hiukset sekä vaatteet hulmuamaan. Veistoksellinen rakkauden jumalatar ja täydellisen kauneuden ruumiillistuma seisoo tyynenä antiikin Venus pudican eli kainostelevan Venuksen tapaan. Ympärillä leijuu vaaleanpunaisia ruusuja. Piero Francesco de' Medici on tilannut tämän maalauksen luultavasti huvilaansa Castelloon. ==Aihe ja sommittelu== Venuksen syntymän aihe on antiikin mytologiasta. Maalaus ei kuitenkaan esitä Venuksen syntymää vaan jumalattaren saapumista Kytheran saarelle. Lähtökohtana lienee ollut humanistirunoilija Angelo Polizianon Giostra-runo. Maalauksen sommittelu muistuttaa jonkin verran kristillisiä kuva-aiheita, kuten Kristuksen kastetta. Maalauksen taustalla on humanismin ja uusplatonismin ajatusmalli, joka pyrki sovintoon kristillisen ja mytologisen aineiston välillä. Venuksen syntymässä on tiettävästi ensi kertaa Rooman jälkeen kuvattu klassinen alaston jumalatar antiikin Venus-veistoksista periytyvässä hahmossa. Mukana on antiikin ohella uusplatonistista näkemystä. Marsilio Ficino oli akatemioineen 1400-luvun lopulla johtava uusplatonisti varsinkin Firenzessä. Ficinon mukaan antiikin mytologia ja kristinusko olivat kotoisin samasta jumalyhteydestä, joten oli mahdollista kääntyä yhtä hyvin taivaallisen Venuksen kuin Neitsyt Marian puoleen. Taivaallinen Venus edusti ylintä sielullisen kauneuden astetta, toisin kuin maallisen rakkauden jumalatar. Uusplatonistit myös olettivat ulkoisen kauneuden voivan heijastaa sisäisen maailman kauneutta ja hyveitä. Venuksen on väitetty muistuttavan Simonetta Vespuccia, josta Botticelli oli aiemmin tehnyt muotokuvan. Vespucci oli kuollut yhdeksän vuotta ennen Venuksen syntymän valmistumista 22-vuotiaana. Häntä pidettiin Firenzessä ideaalin kauneuden ruumiillistuma. Tiedosto:Venus de Medici.png|Medicin Venus, jonka sommittelua Botticellin Venus muistuttaa. (Alkuperäinen on Uffizissa). Tiedosto:Venus botticelli detail.jpg|Yksityiskohta Venuksen kasvoista. Tiedosto:Sandro Botticelli 066.jpg|Simone Vespuccin muotokuva, tempera puulle 1476-1480 Tiedosto:Botticelli, nascita di venere, lumeggiature nella vegetazione.jpg|Yksityiskohta lehvästöstä. Tiedosto:50--13-7-2017-Los- Uffizi,-Teresa-y-Teresita-con-Venus-Web.jpg|"Venuksen syntymä" Firenzen Uffizissa ==Lähteet== == Aiheesta muualla == * Birth of Venuksen syntymä -sivusto (englanniksi) * Venuksen syntymä tarkkana kuvana Google art projectissa Luokka:Renessanssin maalaukset Luokka:Italialaiset maalaukset Luokka:Seulonnan keskeiset artikkelit Luokka:1480-luku
Hankasalmen vaakuna

Hankasalmen vaakuna on Hankasalmen kunnan tunnus ja puhuva vaakuna. Aiheen hankain on sijoitettu salmeen viittaavan aaltokoroisen hirren päälle. Vaakunan selitys on ”mustassa kentässä aaltokoroinen hopeahirsi, jossa punainen vitsahankain.” Vaakunan on suunnitellut Ahti Hammar, ja Hankasalmen kunnanvaltuusto hyväksyi sen kokouksessaan 25. kesäkuuta 1957. Sisäasiainministeriö vahvisti vaakunan käyttöön 3. lokakuuta samana vuonna. == Lähteet == * * Hankasalmi Vaakuna
Mohammed Kaci Said

Mohammed Kaci Said (s. 2. toukokuuta 1958) on algerialainen jalkapalloilija. Hän kuului vuoden 1986 Algerian MM-kisajoukkueeseen, jossa hän pelasi kaikki kolme Algerian alkulohkon ottelua. ==Lähteet== * Worldfootball * FIFA Luokka:Algerialaiset jalkapalloilijat Luokka:Vuonna 1958 syntyneet Luokka:Elävät henkilöt
XXX (albumi)

XXX on yhdysvaltalaisen ZZ Topin vuonna 1999 julkaisema kolmastoista studioalbumi. Kappale "Sinpusher" on uudempi versio vuoden 1994 kappaleesta "Pincushion", tosin uusilla sanoilla ja kitarariffillä. Kappaleista "36-22-36" ja "Fearless Boogie" julkaistiin singlet. Basisti Dusty Hill laulaa päälauluosuudet kappaleessa "(Let Me Be Your) Teddy Bear" [live]". ==Kappaleet== # "Poke Chop Sandwich" – 4:50 # "Crucifixx-a-Flatt" – 3:59 # "Fearless Boogie" – 4:01 # "36-22-36" – 2:36 # "Made into a Movie" – 5:13 # "Beatbox" – 2:48 # "Trippin'" – 3:55 # "Dreadmonboogaloo" – 2:36 # "Live Intro by Ross Mitchell" – 0:35 # "Sinpusher" [live] – 5:18 # "(Let Me Be Your) Teddy Bear" [live] (Bernie Lowe, Kal Mann) – 5:21 # "Hey Mr. Millionaire" [live] – 4:14 # "Belt Buckle" [live] – 4:05 == Singlet == == Lähteet == Luokka:ZZ Topin albumit Luokka:Vuoden 1999 albumit
Mika Laukkanen

Mika Laukkanen (s. 15. heinäkuuta 1978 Kitee) on suomalainen pesäpalloilija. Hänen kasvattajaseuransa on Kiteen Pallo, jota hän on edustanut Superpesiksessä kausina 2001-2004 ja uudelleen kaudesta 2010 lähtien. Kausina 2005-2009 hän pelasi Joensuun Mailassa. Laukkanen on ollut voittamassa kahta SM-hopeaa, vuosina 2001 ja 2004, ja kaudella 2008 hän voitti Superpesiksen lyöjätilaston lyömällä 1+64 juoksua. == Saavutukset == === Pelaajana === * 2 SM-hopeaa: 2001, 2004 * 1 Itä-Länsi-ottelu: 2006 * Superpesiksen lyöjäkuningas: 2008 * Vuoden jokeri: 2008 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ * Superpesiksen kuukauden pelaaja: heinäkuu 2008 http://www.pesis.fi/pesapalloliitto/historia/pelaajatilastot/kuukauden_pelaajat/ == Lähteet == Luokka:Suomalaiset pesäpalloilijat Luokka:Vuonna 1978 syntyneet Luokka:Elävät henkilöt
Karim Maroc

Karim Maroc (, s. 5. maaliskuuta 1958 Tonnay-Charente, Ranska) on algerialainen entinen jalkapalloilija. Hän pelasi keskikentällä. ==Ura== Maroc vietti suurimman osan uransa Ranskassa pelaten muun muassa Lyonissa, Angersissa, Toursissa ja Montpellier’ssa. Hän pelasi sittemmin uransa viimeiset neljä vuotta Algeriassa MC Oranissa, jossa Maroc saavutti muun muassa Algerian mestaruuden vuonna 1988. Maroc kuului myös Algerian maajoukkueeseen vuosien 1982 ja 1986 MM-kisossa. ==Lähteet== * Worldfootball Luokka:Algerialaiset jalkapalloilijat Luokka:Vuonna 1958 syntyneet Luokka:Elävät henkilöt
Maria Tudor

Maria Tudor voi viitata seuraaviin henkilöihin: *Maria Tudor (1496–1533), Ranskan kuningatar *Maria I (1516–1558), Englannin ja Irlannin kuningatar.
MTV Movie Award for Best Jaw Dropping Moment

MTV Movie Award for Best Jaw Dropping Moment on palkintokategoria parhaalle yllättävälle tilanteelle MTV Movie Awards -palkintogaalassa. Se on myönnetty vuodesta 2009 lähtien. Kategorian nimenä on ollut myös Best WTF Moment ja Best Gut-Wrenching Performance. == Voittajat == === 2009 === *Peeing in the Sink - Amy Poehler (elokuvasta Baby Mama) **Curved Bullet Kill - Angelina Jolie (elokuvasta Wanted) **Jumping in the Poop Shed - Ayush Mahesh Khedekar (elokuvasta Slummien miljonääri) **Naked Break-Up - Jason Segel ja Kristen Bell (elokuvasta Forgetting Sarah Marshall) **Tasting the Decapitated Head - Ben Stiller (elokuvasta Tropic Thunder) === 2010 === *Naked Trunk Surprise - Ken Jeong (elokuvasta Kauhea kankkunen) **Bill Murray?! A Zombie?! - Bill Murray (elokuvasta Zombieland) **Cops a Feel - Betty White (elokuvasta Odottamaton ehdotus) **Unexpected Transformation - Isabel Lucas (elokuvasta Transformers: Kaatuneiden kosto) **Vomits a Mysterious Black Ooze - Megan Fox (elokuvasta Jennifer's Body) Luokka:MTV Movie Awards
Djamel Menad

Djamel Menad (, s. 22. heinäkuuta 1960 El Bayadh, Ranskan Algeria) on algerialainen jalkapallovalmentaja ja entinen hyökkääjä, joka on Algerian maajoukkueen kautta aikain kolmanneksi paras maalintekijä 25 maalilla. Menad on voittanut myös Afrikan mestaruuden vuonna 1990. ==Ura== Menad aloitti ammattilaisuransa CR Belouizdadissa, jossa hän pelasi viiden kauden ajan. Tuona aikana Menad voitti joukkueen kanssa Algerian cupin vuonna 1978. Hän siirtyi vuonna 1981 Tizi-Ouzoun, jossa Menad voitti heti ensimmäisellä kaudellaan Algerian mestaruuden. Menestys jatkui myös seuraavillakin kausilla, kun hän voitti Algerian mestaruuden vuosina 1983, 1985 ja 1986. Menestyksekkäiden kotimaan vuosien jälkeen Menad siirtyi Eurooppaan vuonna 1987 ja aluksi Ranskaan Nîmes Olympiquehen. Menad onnistui kohtuullisesti maalinteossa tehden parhaimmillaan 12 maalia 27 ottelussa Nîmesille. Matka jatkui kolmen kauden jälkeen vuonna 1990 Portugaliin Famalicãoon, jossa hän vietti kaksi kautta. Menad pelasi vielä yhden kauden Portugalissa Belenensesissa, jossa maalinteko jäi vaisuksi onnistuessaan tekemään vain kolme maalia. Vuonna 1993 Menad palasi takaisin kotimaahansa ja vanhaan seuraansa JS Kabylieen. Hän palasi joukkueensa kanssa takaisin menestyksen makuun, kun Kabylie voitti viiden vuoden tauon jälkeen Algerian mestaruuden. Lisäksi se juhli historian ensimmäistä Afrikan Cup-voittajien cupin voittoa vuonna 1995. Menad myös päätti uransa Kabylien riveissä kaudella 1995–1996. ===Maajoukkueura=== Menad kuului Algerian maajoukkueeseen vuosina 1980–1995. Tuona aikana hän edusti maataan kaksissa arvokisoissa vuoden 1986 MM-kisossa ja 1990 Afrikan kisoissa. Menad voitti Afrikan kisoissa Algerialle sen maan historian ensimmäisen Afrikan mestaruuden, lisäksi samoissa kisoissa hän oli turnauksen paras maalintekijä neljällä maalilla. Kaiken kaikkiaan Menad pelasi Algerian paidassa 80 maaottelua ja teki niissä 25 maalia. ===Saavutukset=== *Algerian cup (3): 1978, 1986, 1994 *Algerian mestaruus (5): 1982, 1983, 1985, 1986, 1995 *Afrikan mestaruus: 1990 **Paras maalintekijä: 1990 (4 maalia) *Afrikan Cup-voittajien cup: 1995 ==Lähteet== * Worldfootball * National Football Teams Luokka:Algerialaiset jalkapalloilijat Luokka:Algerialaiset jalkapallovalmentajat Luokka:Vuonna 1960 syntyneet Luokka:Elävät henkilöt
Julija Krevsun

Julija Krevsun (, o.s. Gurtovenko, s. 8. joulukuuta 1980) on ukrainalainen keskipitkän matkan juoksija, joka on erikoistunut 800 metrille. Hän karsiutui alkuerissä sekä Münchenin EM-kilpailuissa 2002 että Pariisin MM-kilpailuissa 2003. Vuonna 2007 hän karsiutui välierissä Birminghamin sisäratojen EM- kilpailuissa ja alkuerissä Osakan MM-kilpailuissa. Hän oli seitsemäs Pekingin olympialaisissa 2008 ajalla 1.58,73 ja neljäs Berliinin MM-kilpailuissa 2009 ajalla 1.58,00. Dohan sisäratojen MM-kilpailuissa 2010 hän karsiutui alkuerissä, kuten myös saman vuoden Barcelonan EM-kilpailuissa. Seuraavan vuoden Daegun MM-kilpailuissa hän karsiutui välierissä. Hän on juossut 800 metriä ulkoradoilla aikaan 1.57,32 Pekingissä 16. elokuuta 2008 ja sisäradoilla aikaan 2.00,36 Birminghamissa 20. helmikuuta 2010. Lisäksi hän on juossut 400 metriä ulkoradoilla aikaan 52,45 Kiovassa 3. elokuuta 2007 ja 1 500 metriä sisäradoilla aikaan 4.13,43 Gentissä 4. helmikuuta 2007. ==Lähteet== Luokka:Ukrainalaiset keskimatkojen juoksijat Luokka:Vuonna 1980 syntyneet Luokka:Elävät henkilöt
Tortturalli

Tortturalli on MTV3-kanavan Putous-viihdeohjelmasta tunnetuksi tulleen Aku Hirviniemen esittämän sketsihahmon Marja Tyrnin toukokuussa 2010 julkaistu musiikkialbumi. Tortturalli nousi julkaisunsa jälkeen Suomen virallisen albumilistan kolmanneksi. Se pysyi kolmen myydyimmän albumin joukossa seitsemän viikkoa, käyden parhaimmillaan toiseksi myydyimpänä. Albumi myi alle kuukaudessa kultaa. Yhteensä sitä on myyty yli 12 000 kappaletta. Albumin kappale ”Suut makiaks!” julkaistiin singlenä 3. toukokuuta 2010. Kappaleesta on julkaistu myös musiikkivideo, jonka on ohjannut Kusti Manninen. == Kappaleet == == Arvostelut == * Dome.fi: == Lähteet == Luokka:Vuoden 2010 esikoisalbumit Luokka:Marja Tyrnin albumit
Suojaviittamadonna

Suojaviittamadonna on maalaustaiteen ja kuvanveiston kuva-aihe, jossa Neitsyt Maria kokoaa uskovat viittansa suojaan. Suojaviittamadonna-aihe kehittyi 1200-luvulla varsinkin dominikaani- ja sisterssiläisveljeskuntien keskuudessa. Suojaviittamadonnoja kutsutaan myös italiaksi Madonna della Misericordia ja latinaksi Mater Misericordiae, eli laupeuden tai armeliaisuuden äiti. Suojaviitta-aihe juontuu oikeuskäytännöstä, joka oli yleinen varhaiskeskiajalla etenkin Alppien pohjoispuolella. Korkea-arvoiset henkilöt, varsinkin naiset, saattoivat tarjota tarjota vainotuille turvapaikan "viittansa alla" ja pyytää armoa heidän puolestaan. Naisten suojaviittaoikeus liitettiin myöhemmin Neitsyt Marian hahmoon. Neitsyt Maria toimi Armeliaisuuden äitinä, jonka valtava viitta tarjosi suojan uskoville. Domenico Ghirlandaion Suojaviittamadonna-freskossa Neitsyt Maria seisoo jalustalla. Hän on levittänyt suojaavat kätensä lahjoittajien ylle ja enkelit avustavat viitan kannattelussa. Lahjoittajat ovat polvistuneet sukupuolen mukaan eri puolille Mariaa. Madonnan takana vasemmalla on löytöretkeilijä Amerigo Vespucci, jonka mukaan Amerikka nimettiin. Tiedosto:Duccio di Buoninsegna 005.jpg|Duccio di Buoninsegna, Fransiskaanien Madonna noin 1280. Varhaisin tunnettu suojaviittamadonna-aiheinen maalaus. Tiedosto:Lippo memmi, madonna della misericordia, Chapel of the Corporal, Duomo, Orvieto.jpg|Lippo Memmi, 1350-luku. Etualan pariskunta on todennäköisesti lahjoittanut maalauksen. Tiedosto:Sano di Pietro. Madonna of Mercy.1440s Private coll..jpg|Sano di Pietro, Neitsyt Maria suojaa nunnia, 1400-luku. Nunnien joukossa on noviiseja, jotka eivät ole peittäneet päätään. Tiedosto:Domenico ghirlandaio, madonna della misericordia, ognissanti, Firenze.jpg|Domenico Ghirlandaio, Suojaviittamadonna, noin 1472. Fresko (siirretty). Tiedosto:Schutzmantelmadonna Nachfolge Jan Pollack.jpg|Saksalainen maalaus 1500-luvulta. Tiedosto:Bellas Artes Sevilla.jpg|Francisco de Zurbarán, 1600-luku. ==Lähteet== Luokka:Neitsyt Marian kuvatyypit
Natalija Tobias

Natalija Viktorivna Tobias (o.s. Sydorenko, ; s. 22. marraskuuta 1980) on ukrainalainen keskipitkän matkan juoksija, joka on erikoistunut 1 500 metrille. Vuonna 2004 hän oli viides Budapestin sisäratojen MM-kilpailuissa ajalla 4.09,03, mutta karsiutui välierissä Ateenan olympialaisissa. Vuonna 2006 hän karsiutui alkuerissä Moskovan sisäratojen MM-kilpailuissa, mutta oli seitsemäs Göteborgin EM-kilpailuissa ajalla 4.02,71. Seuraavana vuonna hän oli kuudes Birminghamin sisäratojen EM-kilpailuissa ajalla 4.09,62 ja yhdeksäs Osakan MM-kilpailuissa ajalla 4.10,56. Hän osallistui Osakassa myös 3 000 metrin esteisiin karsiutuen alkuerissä. Vuonna 2008 hän karsiutui alkuerissä Valencian sisäratojen MM-kilpailuissa, mutta voitti pronssia Pekingin olympialaisissa ajalla 4.01,78. Vuonna 2011 hän teki paluun arvokisoihin Pariisin sisäratojen EM-kilpailuissa karsiutuen 1 500 metrin alkuerissä, mutta sijoittuen 3 000 metrillä kuudenneksi ennätysajallaan 9.02,94. Saman vuoden Daegun MM-kilpailuissa hän oli alun perin yhdeksäs 1 500 metrillä ajalla 4.08,68. Istanbulin sisäratojen MM-kilpailuissa 2012 hän oli alun perin yhdeksäs 3 000 metrillä ajalla 9.00,78. Kesällä 2012 järjestetyssä Daegun MM- kisojen doping-näytteiden uudelleenanalysoinnissa ilmeni, että Tobias oli käyttänyt synteettistä testosteronia. Hän sai tapauksesta kahden vuoden kilpailukiellon.IAAF: Yhdeksän yleisurheilija kärähti dopingista - Ilta- Sanomat Hänen kilpailusuorituksensa hylättiin takautuvasti 23. elokuuta 2011 alkaen, joten hän menetti muun muassa Daegun MM-kilpailuiden ja Istanbulin MM- hallikilpailuiden sijoitukset. ==Henkilökohtaiset ennätykset== Ulkoradat *800 m 2.02,31 (Kiova 22.7.2006) *1 000 m 2.38,86 (Zagreb 9.9.2008) *1 500 m 4.01,78 (Peking 23.8.2008) *Maili 4.25,87 (Rieti 7.9.2008) *3 000 m 8.51,32 (Praha 29.6.2003) *5 000 m 15.52,28 (Kiova 3.7.2003) *3 000 m esteet 9.41,14 (Kiova 4.8.2007) Sisäradat *800 m 2.05,77 (Sumy 24.2.2008) *1 500 m 4.07,26 (Pireus 25.2.2006) *2 000 m 5.48,87 (Leipzig 9.2.2007) *3 000 m 9.02,94 (Pariisi 6.3.2011) *3 000 m esteet 9.45,47 (Sumy 12.2.2007) ==Lähteet== Luokka:Ukrainalaiset keskimatkojen juoksijat Luokka:Ukrainalaiset olympiamitalistit Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1980 syntyneet Luokka:Elävät henkilöt